24/09/2020 | Administración LocalMunicipal
Carballo
Aprobación definitiva do Plan parcial do sector de solo urbanizable delimitado SUR-D/S-I4/AR S-I4 do PXOM (Calvo). Publicación da normativa

O plan parcial do sector de solo urbanizable delimitado SUR-D/S-I4/AR S-I4 (Calvo) do Plan xeral de ordenación municipal de Carballo foi aprobado definitivamente por acordo do Pleno municipal, en sesión ordinaria que tivo lugar o 25 de novembro de 2019. Este foi publicado no Diario Oficial de Galicia, núm.39, do 27 de febreiro de 2020. Por acordo do Pleno municipal, en sesión ordinaria que tivo lugar o 25 de maio de 2020 aprobouse a corrección do punto 6.3 da memoria xustificativa do plan parcial que fora aprobado definitivamente na antedita sesión plenaria do 25 de novembro de 2019. Este acordo de corrección foi publicado no Diario Oficial de Galicia, núm.174, do 28 de agosto de 2020. Por resolución da directora xeral de Ordenación do Territorio e Urbanismo do 14 de setembro de 2020, procedeuse á inscrición do plan parcial do sector urbanizable delimitado SUR-D/S-I4/AR S-I4 (Calvo) do Plan xeral de ordenación municipal do Concello de Carballo no Rexistro de Planeamento Urbanístico de Galicia, no Libro I, Tomo IV, folla rexistral 43, co número RPG 00054/2020, segundo o disposto nos artigos 88 da Lei 2/2016, do 10 de febreiro, do solo de Galicia e 208 e seguintes do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia. De conformidade co disposto polos artigos 82 e 88.4 da Lei 2/2016, do 10 de febreiro, do solo de Galicia e 70 da Lei 7/1985, do 2 de abril, reguladora das bases de réxime local, publícase a normativa que desenvolve o plan parcial do sector de solo urbanizable delimitado SUR-D/S-I4/AR S-I4 (Calvo) do Plan xeral de ordenación municipal de Carballo, aos efectos de aplicación e coñecemento xeral. A presente normativa ten por obxecto establecer a regulamentación de usos dos terreos e da edificación pública e privada no ámbito do plan parcial do sector de solo urbanizable delimitado S-I4 do PXOM de Carballo. Todo isto de acordo coas determinacións que se establecen na Lei 2/2016, do 10 de febreiro, do solo de Galicia (LSG) e no Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia (RLSG). 1. O presente plan parcial establece a ordenación pormenorizada do sector de solo urbanizable delimitado S-I4 do PXOM de Carballo.2. A eficacia do acto de aprobación definitiva e a entrada en vigor do plan parcial aprobado quedan condicionados á súa publicación, de conformidade co establecido na LSG e RLSG, a inscrición no Rexistro de Planeamento Urbanístico de Galicia e ao que dispoña para tal efecto a lexislación vixente en materia de réxime local. O acordo de aprobación definitiva notificaráselle individualizadamente a tódalas persoas titulares catastrais dos terreos afectados de acordo co establecido na LSG.3. A presente normativa será de aplicación obrigatoria para a redacción dos proxectos de urbanización, proxectos de equidistribución, proxectos de edificación que se leven a cabo dentro do sector, así como de aqueles estudos de detalle ou proxectos de parcelación que se pretendan realizar. Tamén serán de obrigado cumprimento as condicións establecidas na lexislación sobre accesibilidade e supresión de barreiras arquitectónicas e todo o resto da lexislación sectorial que resulte de aplicación. En tódolos aspectos que non se determinan nas presentes ordenanzas reguladoras axustarase ao disposto na normativa do PXOM de Carballo, no Plan Básico Autonómico aprobado por Decreto 83/2018, do 26 de xullo e no anexo I do RLSG.1. O alcance do presente plan parcial ven derivado do contido normativo dos documentos que o compoñen: ordenanzas reguladoras, estudo económico, plan de etapas e planos de ordenación que terán carácter obrigatorio.2. Os planos a escala que se inclúen na documentación do plan parcial terán carácter de cartografía oficial e o seu uso será obrigatorio para reflexar o emprazamento e determinacións de calquera actuación ou petición de licenza urbanística no ámbito do plan parcial. A modificación de calquera dos elementos do plan parcial axustarase ao disposto nos artigos 83 da LSG e 200 do RLSG. Para a execución do plan parcial redactaranse obrigatoriamente os correspondentes proxecto de urbanización e instrumento de equidistribución de acordo co establecido nas presentes ordenanzas, na lexislación urbanística e na lexislación sectorial que resulte de aplicación. No desenvolvemento do presente plan parcial poderán redactarse estudos de detalle cos obxectivos que se establecen no artigo 79 da LSG e 192 do RLSG.1. Os proxectos de urbanización axustaranse ao disposto no artigo 96 da LSG e nos artigos 223 e 224 do RLSG.2. O contido e documentación mínima que deberán conter os proxectos de urbanización será o disposto no artigo 225 do RLSG.3. O procedimento de aprobación é o establecido no artigo 226 do RLSG.1. O sistema de actuación que se determina para a execución do presente plan parcial é o de COMPENSACIÓN.2. Non obstante o anterior, este sistema poderá ser substituído por algún dos sistemas de actuación directos de acordo co disposto nos artigos 128 da LSG e 313 do RLSG.1. Unha vez aprobado definitivamente o plan parcial, o instrumento de equidistribución será formulado polos propietarios que reúnan máis do 50% da superficie do ámbito ou pola xunta de compensación se a mesma estivese constituída.2. O instrumento de equidistribución será aprobado segundo o procedimento establecido nos artigos 265 a 273 do RLSG. A definición dos términos utilizados nas presentes ordenanzas que non se establezan de forma específica, resolverase segundo o disposto no ANEXO I do RLSG.1. Deberase ter en consideración o contido na “Planificación dos sectores de electricidade e gas 2008-2016” e na “Planificación da rede de transporte de enerxía eléctrica 2015-2020”. En concreto, no ámbito do plan parcial a liña de media tensión CALVO-UNEMSA e a liña provinte de SANTA COMBA.2. O sector de solo urbanizable atópase afectado polo dereito mineiro Virgen de la Estrella núm.1006, do tipo autorización de aproveitamento de augas minerais e termais. “Baños viejos de Carballo SA”. 3. O plan parcial está suxeito ao establecido na normativa sectorial enerxética vixente, en concreto é de aplicación a Lei 24/2013, do 26 de decembro, do Sector Eléctrico e na súa normativa de desenvolvemento.1. A execución das obras de urbanización, infraestruturas e servizos xerais realizaranse de acordo coas características que se establecen no apartado 8 da parte xustificativa da memoria do presente plan parcial, no TÍTULO I da normativa do PXOM, nas ordenanzas municipais e na normativa técnica e sectorial de aplicación no momento de redactar o proxecto ou proxectos de urbanización.2. Se existiran contradicións entre a memoria do plan parcial e/ou a normativa do PXOM coa normativa técnica de obrigado cumprimento, aplicarase o que resulte desta última.1. Naturalización e integración paisaxística da urbanización. a. As especies vexetais que se utilicen nos espazos libres, zonas verdes, aparcamentos e zonas peonís (beirarrúas) serán autóctonas e adaptadas ás condicións da contorna. b. Dentro dos espazos libres, zonas verdes, aparcamentos ou beirarrúas preservarase a vexetación potencial (na medida do posible) e as especies vinculadas á vexetación ripícola. c. Eliminaranse as especies invasoras (seguir as medidas de Control, do manual publicado pola Xunta de Galicia, Plantas Invasoras de Galicia), quedando prohibida a súa plantación no sector. d. Durante a fase de obra, uso e explotación, adoptaranse as seguintes medidas: i. Procuraranse minimizar os movementos de terras, reservando a terra vexetal sobrante para utilizala posteriormente nos lugares necesarios. ii. O depósito e acopio de materiais de obra e maquinaria realizarase en zonas sen vexetación natural e o máis lonxe posible da canle fluvial do río Anllóns. O mantemento realizarase nestas zonas e para isto levaranse a cabo as medidas necesarias para evitar a contaminación do medio natural no caso de se produxese un vertido accidental. Polo tanto, impermeabilizaranse as zonas de reparación e cambios de aceite da maquinaria. iii. As zonas afectadas polos movementos de terras, replantaranse o antes posible. iv. No caso de detectar a nidificación dalguna especie singular, será necesario informar ao servizo de protección da natureza. v. Sinalaranse as zonas de maior sensibilidade destinados a espazos libres e zonas verdes, para reducir ao mínimo a súa posible afección. vi. Deberase realizar o mantemento e limpeza das zonas verdes e da vexetación presente en viais e aparcamento. vii. Prohíbese o uso de herbicidas dentro do sector.2. A iluminación pública farase a base de luminarias de baixo consumo que eviten a contaminación lumínica e que estén equipadas con lámpadas LED.3. Co fin de minimizar a afectación sobre o sistema hídrico adoptaranse as medidas seguintes: a. Os pavimentos que se utilicen nas beirarrúas, calzadas e zona de aparcamento, así como nos espazos libres da zona dotacional serán permeables, na medida do posible, coa fin de permitir a filtración de auga ao terreo natural e evitar o selado do terreo. b. Implantaranse técnicas de drenaxe urbano sostible, facilitando un retorno adecuado das augas de chuvia ao ciclo hídrico da conca do río Anllóns. c. Nas construcións instalaranse as medidas para o aforro hídrico: i. Aireadores na grifería. ii. Os sistemas de descarga dos inodoros presentarán sistemas para deter a descarga ou distintos tipos de descarga. d. Durante a fase de obra adoptaranse as seguintes medidas: i. Recolleranse as augas superficiais e verteranse de forma axeitada á canle fluvial. ii. Instalaranse barreiras físicas que freen a escorrentía superficial e eviten arrastres non desexados ao curso fluvial. iii. Os vertidos que se poideran realizar á canle do río Anllóns requirirán da preceptiva autorización outorgada pola Confederación Hidrográfica Galicia Costa.4. Xestión de residuos: a. Os residuos de obras xestionaranse axeitadamente segundo a súa tipoloxía (orgánicos, inertes, perigosos…) e de acordo coa lexislación vixente. b. Prohíbese totalmente a queima de residuos. c. Antes da posta en uso das superficies resultantes da execución das obras do sector, retiraranse e xestionaranse tódolos residuos xerados na fase da obra ou xa existentes no ámbito. d. Durante a fase de explotación instalaranse os correspondentes colectores de recollida selectiva de residuos, así como papeleiras.5. Para evitar a contaminación durante a fase de obra adoptaranse as seguintes medidas: a. Nos períodos de clima seco procederase á humidificación das superficies para evitar o levantamento de po producido polos movementos de terras e a actividade da maquinaria. b. Limparase o viario de acceso á zona das obras. c. Programaranse os traballos durante os horarios laborais permitidos evitando as horas nocturnas. d. Limitaranse e controlaranse as emisións sonoras e outras actividades molestas para a fauna durante as épocas de reprodución e cría. Deberase ter en conta na redacción do proxecto de urbanización os aspectos recollidos no informe realizado pola oficina técnica, expediente 2017/X999/001621 sobre a suficiencia dos servizos urbanísticos municipais do solo urbanizable S-I4 do PXOM de Carballo, especialmente nos seguintes aspectos: - REDE SANEAMENTO- PLUVIAIS: no proxecto de urbanización deberanse xustificar os cálculos hidráulicos da tubaría, así como a implantación dos medios necesarios para que as augas pluviais que se vertan ao cauce cumpran cos condicionantes medioambientais. - ALUMEADO PÚBLICO: no proxecto de urbanización xustificarase que cumpre cos requisitos de:  Real Decreto 1890/2008, do 14 de novembro, polo que se aproba o Regulamento de eficiencia enerxética en instalacións de alumeado exterior e as instrucións técnicas complementarias EA-01 a EA-07.  Prego de prescricións técnicas para a contratación de servizos enerxéticos e mantemento con garantía total das instalacións de alumeado exterior mediante un contrato mixto de subministro e servizos do Excmo. Concello de Carballo. - XESTIÓN DE RESIDUOS: no proyecto de urbanización realizarase o correspondente estudo dos residuos durante a fase de construción e dotarase ao ámbito dos colectores necesarios para a recollida selectiva dos residuos semellantes aos urbanos. O resto dos residuos deberán ser entregados a xestor autorizado polas empresas explotadoras do ámbito. O proxecto de urbanización deberá ter en conta a perspectiva de xénero na urbanización dos espazos públicos establecendo medidas encamiñadas a dotar e transmitir seguridade aos usuarios e usuarias do ámbito evitando zonas nas que se poidan dar situacións de perigro polo seu deseño e morfoloxía e dotar dunha iluminación axeitada.1. Será de aplicación o disposto nos TÍTULOS VI e VII da normativa do PXOM que non entre en contradición coa normativa urbanística, técnica e sectorial vixente.2. No caso de que existan contradicións entre as definicións que constan no TÍTULO VI da normativa do PXOM e as que figuran no ANEXO I do RLSG, prevalecerá o disposto neste último.1. No deseño das edificacións terase en conta a normativa vixente en eficiencia enerxética.2. Fomentarase o emprego da iluminación natural e o uso de sistemas de baixo consumo.3. No deseño dos edificios teranse en conta as medidas para o aforro hídrico: a. Instalación de aireadores na grifería. b. Os sistemas de descarga dos inodoros dotaranse de sistemas para deter a descarga ou disporán de distintos tipos de descarga.1. O deseño dos espazos libres terá como obxectivo a conservación da vexetación autóctona existente, polo que se conservarán os carballos (Quercus robur) existentes na zona afectada polo reaxuste B2 (Ver plano O-01. Ordenación: Reaxuste do ámbito). 2. Tódalas edificacións e instalacións presentarán un deseño coherente entre as mesmas, dando unha imaxe de conxunto.3. O deseño das fachadas e as cubertas das edificacións e instalacións realizaranse con materiais e cores acordes coa contorna natural no que se integran, favorecendo a súa mimetización, para isto, recoméndase seguir os criterios e directrices técnicas que constan na “Guía de cores e materiais de Galicia” da Xunta de Galicia.4. Os materiais e cores empregadas na construción de naves deberán procurar unha certa unidade formal en relación coas naves existentes na zona colindante (Industrias Calvo). 5. Tódolos parámetros exteriores dos edificios, incluso os laterais e traseiros deberán tratarse como fachada, debendo ofrecer tanto unha axeitada calidade formal e visual como un mesmo nivel de acabado.6. Prohíbese o emprego de esmaltes, plaquetas, aglomerados de vidro ou outros materiais de acabado exterior que resulten agresivos á paisaxe.7. Os cerramentos das parcelas presentarán una estética cromática e textural acorde ás edificaciones, integrando neles na medida do posible a vexetación.8. Prohíbense elementos publicitarios, como valas, axenas ás empresas alí ubicadas.9. As edificacións fomentarán a iluminación natural e o uso de sistemas enerxéticos de baixo consumo.10. A iluminación pública presentará luminarias de baixo consumo.1. Cando nas disposicións relativas á regulación dos usos se faga referencia ás superficies de edificación e non se especifique a que tipo de superficie concreta se refiere, entenderase referida á superficie útil.2. Cando nun terreo ou edificación coincidan varios usos por ser compatibles entre sí, cada un deles deberá cumprir as condicións que lle correspondan por aplicación desta norma.3. As determinacións fixadas nestas normas son de aplicación tanto nas obras de nova planta, como nas de ampliación e reforma.4. Sen prexuízo do anterior, son de obrigado cumprimento cantas normativas sectoriais resulten de aplicación.5. A regulación dos usos establecidos en cada ordenanza zonal corresponderase co establecido no TÍTULO V da normativa do PXOM, sen prexuízo das necesarias adaptacións á normativa sectorial de aplicación que resulte en cada caso.1. Considéranse as seguintes definicións relativas ao uso do solo, de acordo co establecido no artigo 208 do PXOM de Carballo, sen prexuízo das adaptacións realizadas en función do disposto no ANEXO I do RPLSG. a. Uso global: é o uso xeral ao que se destina un ámbito de planeamento, que non exclúe outros compatibles. b. Uso principal ou característico: é o uso preferente ao que se destina unha parcela, afecta a unha ordenanza. c. Usos permitidos: son os que se consideran compatibles e polo tanto aceptados co principal na ordenanza. d. Usos prohibidos: son os que quedan excluídos nas zonas sinaladas da ordenanza, por non considerarse axeitados.2. O uso global definido no PXOM de Carballo para este sector de solo urbanizable é o industrial.3. O uso principal e os usos permitidos establécense en cada unha das ordenanzas zonais. O resto dos usos considéranse prohibidos. Por medio do presente plan parcial establécese a ordenación detallada dos terreos incluídos no sector de solo urbanizable SUR-D / S-I4 / AR S-I4 do PXOM de Carballo. Considéranse as seguintes zonas: 1. Zonas de dominio e uso público. a. Dotación local de espazos libres: ZV-1 b. Sistema viario e aparcamentos. c. Zona destinada a servizos técnicos ST-1 y ST-2. d. Barreira vexetal 2. Zonas de uso industrial. a. Zona de uso industrial: M1, M2. Dentro da área de reparto inclúense os seguintes sistemas xerais e dotacións de carácter local: 1. Sistemas xerais incluídos ou adscritos. a. Sistema xeral de espazos libres adscrito ao sector: SX EL-12.2. Dotacións de carácter local. a. Dotación local de espazos libres: ZV-1. b. Viario. Formado polas zonas destinadas a viario rodado, peonil e zonas de aparcamento que se sinalan nos planos de ordenación.1. O sistema xeral de espazos libres SX-EL12 está en terreos clasificados polo PXOM de Carballo como solo rústico nas categorías de protección de augas e de protección paisaxística.2. No plano O-10 Ordenación do sistema xeral adscrito recóllese a ordenación deste sistema xeral destinando a totalidade da súa superficie a SISTEMA XERAL DE ESPAZOS LIBRES E ZONAS VERDES. Esta zona será regulada polo disposto no PXOM de Carballo para estos ámbitos.3. Nesta zona prevese unha intervención mínima, coa limpeza das sendas peonís existentes. Non se prevé a plantación de arbolado debendo manter tódolos exemplares existentes (en bo estado). Ademais, serán de aplicación as medidas ambientais e paisaxísticas recollidas neste documento para as zonas verdes: a. Trataranse con especies autóctonas ripícolas buscando a máxima naturalidade posible. Disporanse en masas irregulares e mixtas de tal xeito que adquiran un aspecto semellante ás formacións vexetales naturais existentes na ribeira. b. Non se poderá realizar ningún tipo de edificación, o seu tratamento limitarase á mínima intervención necesaria para a conservación e posta en valor da vexetación autóctona existente. No plano O-7 recóllense as afeccións derivadas da lexislación de augas sobre a ordenación prevista. Nos terreos afectados pola ZONA DE FLUXO PREFERENTE, así como as LÁMINAS DE INUNDACIÓN, deberán cumprirse as determinacións establecidas para estos ámbitos na lexislación sectorial: - Real Decreto 849/1986, do 11 de abril, polo que se aproba o Regulamento do dominio público hidráulico, que desenvolve os Títulos preliminar, I, IV, V, VI, VII e VIII do texto refundido da Lei de augas, aprobada polo Real Decreto Lexislativo 1/2001, do 20 de xullo. - Plan Hidrolóxico Galicia - Costa Terase en conta o contido na lexislación sectorial vixente, especialmente nos seguintes puntos: 1. Terase en conta o establecido no artigo 33.3 do PHGC respecto aos requisitos adicionais a cumprir polas actividades que se produzan en desenvolvemento das previsións de calquera instrumento de planificación, de carácter territorial ou urbanístico, para ser autorizados por Aguas de Galicia: Contar cun plan de protección das persoas e bens, específico para a autorización que se solicita co informe favorable da administración competente en materia de Protección Civil; cumprir todas as medidas de prevención de risco establecidas polas autoridades competentes en materia de ordenación do territorio e urbanismo.2. Atenderase ao recollido no artigo 37 do PHGC en canto aos criterios para o deseño do drenaxe nas novas áreas que se urbanicen.3. No proxecto de urbanización estableceranse tódalas determinacións e condicións de cálculo en canto ao abastecemento de auga e saneamento. Recoméndase para o dimensionado das redes o seguimento das Instrucións Técnicas para Obras Hidráulicas de Galicia (ITHOGH). SECCIÓN PRIMEIRA – ORDENANZA 1: ZONA INDUSTRIAL Esta ordenanza é de aplicación na zona sinalada no plano de zonificación e usos pormenorizados O-03 como M1 e M2. A ordenanza que se aplicará a este ámbito será a Ordenanza zonal 7. Industrial D. Zona industrial “Calvo” do PXOM de Carballo redactada específicamente para a zona industrial de Calvo, e que se transcribe a continuación de modo indicativo 1: Comprende as áreas grafadas nos planos de ordenación dos solos urbanos co código 7. Esta ordenanza recolle principalmente a área industrial de industrias Calvo.1. Tipoloxía edificatoria: Edificación illada e acaroada.2. Construcións destinadas a aloxar usos industriais.1. Uso característico: Industrial na categoria B, C e D.2. Usos compatibles: - Terciario: Comercial en categorías B e C, administrativo e oficinas en categorías A e C. - Uso garaxe-aparcadoiro: categoría B, C, D e E. Os usos compatibles poderan ocupar o 100% da edificación cumprindo as condicións do seu uso, e as condicións de ordenacion da presente ordenanza.3. Usos prohibidos: todos os demais.1. Parcela mínima edificable: 1000 m2 2. Fronte mínimo de parcela a vía pública: 20 m 3. Rasantes da parcela: as existentes, no caso de non ser fixadas nos planos correspondentes.4. Ocupacion máxima de parcela: 80%. A superficie non ocupada debe ser urbanizada resolvendo as necesidades de aparcadoiro do uso establecido.5. Aliñacións: as aliñacións serán as indicadas nos planos de ordenación.6. Recuamentos: - Establécese un recuamento obrigatorio a todos os límites da parcela de 3 m para calquera elemento da edificación. - Poderanse realizar edificacións medianeiras cando constitúan un proxecto unitario en volumetría e composición de fachadas.7. Número máximo de plantas: tres plantas (B+2). 1. Cubertas: Formacion libre. As pendentes de cuberta, non poderan superar os 40o e os 4 metros de altura no cumio.2. Prazas de aparcamento: é obrigatorio a prevision no interior da parcela dunha praza por cada 170m2 construidos.2 3. Poderase construír plantas de soto ou semisoto.4. Peches de parcela: realizarase mediante un pano macizo de altura 0,80 m e sobre o mesmo, ata una altura máxima de 2,00 metros con cerramento vexetal ou metálico.5. Determinacións de composición: - En xeral, a composición será libre, e en particular para os edificios con componente expositiva coidarase o deseño e materiais de fachada, así como a ordenación volumétrica, o tratamento da urbanizacion e o axardinamento do espazo exterior, que deberá quedar perfectamente reflectido e definido no proxecto técnico que se presenten ao concello. - En caso de que existan medianeiras vistas temporalmente, os acabados e materiais das mesmas será semellante ao das fachadas, e os proxectos técnicos que se presenten para solicitar licenza deberán incluír na sua documentación gráfica a definición do tratamento compositivo da medianeira, co obxecto de asegurar a correcta estética da mesma durante o periodo en que se manteña a vista. - As cubertas planas protexeranse visualmente mediante a implantación de pantallas adecuadas aos elementos de maquinaria ou servizos da edificación que se sitúen sobre a mesma, que non poderán pasar a altura de 4 m. - Todos os paramentos exteriores terán a consideración de tratamento como fachada principal.” No ámbito do plan parcial aplicaranse as seguintes condicións singulares: 1. Edificabilidade: 1,04936m²/m² sobre parcela neta.2. Altura máxima: 15,5 metros. Sobre esta altura poderanse elevar elementos illados que requiran os procesos industriais, tales como depósitos, chemineas, silos e outros elementos e instalacions que se requiran para o funcionamento da actividade.3. Para o remate das construcións empregaranse materiais e técnicas construtivas que ofrezan un resultado acorde coas cores e materiais propios do lugar e que contribúan a mitigar o impacto visual.4. As cores a empregar seguirán a Guía de cor e materiais de Galicia, ou xustificarase no proxecto de maneira expresa o seu non emprego. A carta a empregar será a recollida na GAP Chairas e Fosas occidentais (tomo IX), edificacións especiais U07- Polígono industrial. SECCIÓN SEGUNDA – ORDENANZA 2: ESPAZOS LIBRES 1. Esta ordenanza é de aplicación nas zonas sinaladas no plano de zonificación e usos pormenorizados O.03 como ZV-1.2. Este ámbito concíbese coma un espazo libre natural, debéndose tratar con especies autóctonas ripícolas buscando a máxima naturalidade posible co obxectivo de amortiguar a visibilidade dos volumes industriais máis destacados. a. Uso principal: Dotacional de zonas verdes e espazos públicos coa tipoloxía de xardín, polo tanto, cumprirá coas condicións que se establecen no artigo 70 do RLSG para esta tipoloxía. b. Usos permitidos: non se admite ningún tipo de uso construtivo. c. Tratarase con especies autóctonas ripícolas buscando a máxima naturalidade posible co obxectivo de amortiguar a visibilidade dos volumes industriais máis destacados. Neste senso conservaranse os carballos (Quercus robur) existentes na zona afectada polo reaxuste B2 (ver plano O-01. Ordenación: Reaxuste do ámbito), tanto polo seu interese silvícola e paisaxístico, así como polas posibles funcións que poden cumprir de amortiguamiento visual, todo isto sen olvidar a necesidade de previr a posibilidade de que se produzan incendios forestais de acordo coa normativa de prevención de incendios forestais para as actividades industriais. Neste espazo libre non se podrá realizar ningún tipo de edificación, o seu tratamento limitarase á mínima intervención necesaria para a conservación e posta en valor da vexetación autóctona existente. SECCIÓN TERCERA – ORDENANZA 3: BARREIRA VEXETAL 1. Esta ordenanza é de aplicación nas zonas sinaladas no plano de zonificación e usos pormenorizados O.03 como BARREIRA VEXETAL.2. Tratarase como unha pantalla visual coa combinación de especies arbustivas entre as árbores co obxecto de amortiguar o impacto visual nun rango de alturas máis amplo. a. Uso principal: servir de pantalla visual ata os terreos rústicos adxacentes. b. Usos permitidos: non se admite ningún tipo de uso construtivo. c. Tratarase como una pantalla visual coa combinación de especies arbustivas entre as árbores co obxecto de amortiguar o impacto visual nun rango de alturas máis amplo. d. Non se poderán empregar neste ámbito especies das contidas na disposición adicional terceira da Lei 3/2007, do 9 de abril, de prevención e defensa contra incendios forestais de Galicia. Neste espazo libre non se poderá realizar ningún tipo de edificación, o seu tratamento limitarase á mínima intervención necesaria para a creación dunha pantalla visual. SECCIÓN CUARTA – ORDENANZA 4: VIARIO E APARCAMENTO Esta ordenanza é de aplicación nas zonas sinaladas no plano de zonificación e usos pormenorizados O-03 como VIAL 1 e VIAL2.1. Uso principal. Dotacional de infraestruturas de sistema viario.2. Usos permitidos: a. Aparcamento. b. Infraestruturas de servizos como abastecemento de auga, saneamento, electricidade, etc, que preferiblemente se desenvolverán baixo rasante, salvo casos excepcionais xustificados.1. As vías deberán ter pavimentada a calzada e a zona peonil. A calzada deberá estar separada da zona peonil por elementos que delimiten claramente cada zona. A zona peonil estará separada, preferentemente por diferenza de nivel e se non é es así, mediante elementos separadores que impidan que o tráfico rodado invada a zona peonil.2. Os pavimentos que se utilicen nas beirarrúas, calzadas e zona de aparcamento serán permeables, na medida do posible, co fin de permitir a filtración de auga ao terreo natural e evitar o selado do terreo.3. As especies vexetais que se utilicen nas vías serán autóctonas e adaptadas ás condicións da contorna.4. Darase cumprimento ás condicións de accesibilidade e supresión de barreiras vixentes. SECCIÓN QUINTA – ORDENANZA 5: SERVIZOS TÉCNICOS Esta ordenanza é de aplicación nas zonas sinaladas no plano de zonificación e usos pormenorizados O-03 como ST-1 e ST-2. O uso principal e os permitidos en ambas zonas é o de servizos técnicos, relativo á instalación de elementos necesarios para o funcionamento dos servizos urbanísticos do sector, tales como bombeos, centros de transformación, cadros de mando para o alumeado e outros semellantes. Estas parcelas serán de carácter público.1. Parcela mínima: a superficie mínima de parcela é a que aparece reflexada nos planos de ordenación.2. Cerramento de parcela: permítese o cerramento da parcela con elementos translúcidos trasdosados con elementos vexetais e cunha altura máxima de 2,00 metros.3. Retranqueos: os elementos de instalacións que se sitúan nesta parcela terán que gardar as distancias á vía pública e as outras parcelas edificables que se determinen na normativa sectorial de aplicación.4. Ocupación e edificabilidade máxima: non se permiten edificacións, non se entenden como tales os elementos prefabricados ou non, destinados á protección e garda dos elementos das instalacións, incluídas as casetas prefabricadas do centro de transformación.5. As instalacións a implantar nestas parcelas poderán ser enterradas ou en superficie, debendo ter en conta no caso de situación sobre rasante medidas de mitigación do impacto paisaxístico. Carballo, 21 de setembro de 2020 O alcalde Evencio Ferrero Rodríguez 1 Será de aplicación a redacción dada no PXOM de Carballo para a ordenanza zonal 7 incluíndo as súas posibles modificacións.2 Coa creación dunha praza de aparcamento por cada 100m² construídos asegúranse o número de prazas mínimas establecidas pola LSG para o plan parcial: Prazas públicas: 79 prazas públicas (> 47 prazas establecidas por lei) Prazas privadas: 18.799,3m² edificables (1pz/170m²) = 110 prazas privadas Total: 189 prazas (> 188 establecidas por lei)